Оһуохай — сахалар былыргы үҥкүүлэрэ. Сиэри-туому тутуһууну кытта ситимнээх. Былыргы сахалар аан дойдуну көрүүлэрэ бу үҥкүү хамсаныыларын нөҥүө биллэр.[1]

 Оhуокай - саха омук саамай тэнийбит, дьону түмэр бастыҥ үҥкүүтэ. Хоhоон, ырыа уонна үҥкүү тэҥҥэ толоруллаллар

 Оhуокайы чинчийээччилэр И.А. Худяков, Р.К. Маак, В.Л. Серошевскай, Э.К. Пекарскай, Г.У. Эргис, Петров Н.Е., Илларионов В.В. уо.д.а.

 Саха фольклорун чинчийэн үѳрэтэр Петров Н.Е. «Осуохай – древний хоровод солнцепоклонников» диэн ыстатыйатыгар маннык суруйар: «Осуохай вообще, и на ысыахе воспитывает любовь к родной культуре и природе, вызывает чувство сплоченности, коллективизма, равноправия и национальной городости. Он имеет огромное значения в развитии духовной, поэтической музыкально – певческой, танцевально хореографической культуры якутского народа. В целом, осуохай сделал народа саха народом – поэтом, народом – певцом, народом - танцором». [9]

 Оhуокай түhүлгэтэ үс түhүмэхтээх:

* оhуохайга ыҥырыы
* хаамыы
* кɵтүү

 Оhуокайы саҕалааһын - таһаарааччы дьону ыҥырар, бытаан үҥэр хамсаныылар оҥоһуллаллар.

Оhуо-оhуо оhуокай

Оhуокайдыыр оhуокай,

Эhиэ-эhиэ эhиэкэй,

Эhиэкэйдиир эhиэкэй!

 Иккис түhүмэх - хаамыы үҥкүү - былыр айаны ойуулуур эбит, оһуохай саамай уһун чааһа. Манна сэниэлээх хамсаныылар баар буолаллар, дэгэрэҥ ырыа ылланар. . Элбэх киһи эргимтэҕэ туран анал хатыланар хамсаныылары оҥоро-оҥоро уонна ыллыы-ыллыы күн хоту эргийэллэр.

 Оһуохай үһүс чааһа - көтүү. Үҥкүү чыпчаала. Саамай кылгас ол гынан баран саамай өрө көтөҕүүлээх. Дьон ойуолаһан бараллар. Көтүү үҥкүү (киэҥник ыллаахха - ыһыах) сүрүн санаатын ситиһэр - айыылары кытта биир буолуу, санаа бөҕөргөөһүнэ.

Оhуокай араастара:

* Илин эҥээрдии
* Адыаччы оһуокайа
* Күнү көрсөр оһуокай
* Киин улуустардыы оһуокай
* Дьааҥылыы оһуокай
* Бүлүү сэҥээриилээх оһуокайа
* Бүлүү түөлбэтин оһуокайа
* Бүлүү хаамыылаах оһуокайа
* Аммалыы [4]

 Оhуокай тиэмэтин арааhа элбэх: ыhыах түhүлгэтэ, сайын кэлиитэ, айылҕа уhуктуута, дьыл кэмнэрэ, үлэ-хамнас уо.д.а.

 Оhуокай барҕа баай тыыныгар, умсугутар улуу күүhүгэр үɵрэнии, иитиллии хайысхалара:

**Эт – сиин сайдыытыгар оhуохай суолтата:**

 Илии, атах, ойоҕос, тараhа быччыҥ сайдыытыгар оhуохай үҥкүүтэ сүрүн оруолу оонньуур. Чѳл туруктаах, чиҥ доруобуйалаах кэнчээри ыччаты иитэр.

**Тыынар уорган сайдыытыгар оhуохай суолтата:**

 Сатаан тыынар эрэ киhи үчүгэйдик ыллыыр, туойар, онон агданы, быары, тыҥаны эрчийии ырыаҕа - тойукка олус наадалаах. Оҕо оhуохайы үтүктэригэр эбэтэр этэригэр тыынар уорганнар үчүгэйдик үлэлээн , доруобуйата тупсар.

**Өй – санаа сайдыытыгар оhуохай суолтата:**

 Оҕо бэйэтин саха омук быhыытынан дириҥник билиниитигэр, оҕо дьон иннигэр толлубакка, санаатын сатаан сааhылаан саҥарар буоларыгар үѳрэтэр. Оhуохай этиитин кѳмѳтүнэн оҕо толкуйдуур, анааран кɵрɵр дьоҕура сайдар. Ийэ тылын кэрэхсиир, норуотун үтүɵ үгэстэрин билэргэ талаhар оҕо сайаҕас ɵйдɵɵх-санаалаах буола улаатар.

**Тыл- ѳс сайдыытыгар оhуохай суолтата:**

 Оhуокай баай тыла хас биирдии оҕо тѳрѳѳбут тѳрүт ийэ тылын таптыырыгар , убаастыырыгар иитэр, тылын - ѳhүн байытар.